ທ່ານໂອບາມາອອກເດີນທາງ ໄປຢ້ຽມຢາມເອເຊຍ
ປະທານາທິບໍດີ ໂອບາມາ ອອກເດີນທາງໄປ ຢ້ຽມຢາມເອເຊຍ ເປັນເວລາ 10 ມື້ ເພື່ອເສີມ ຂະຫຍາຍສາຍພົວພັນໃຫ້ເຂັ້ມແຂງຂຶ້ນ.
ປະທານາທິບໍດີບາຣັກໂອບາມາ ອອກເດີນທາງໃນມື້ນີ້ ເພື່ອໄປຢ້ຽມຢາມຂົງເຂດເອເຊຍ ເປັນເວລາ 10 ມື້ ຊຶ່ງຈະເລີ້ມທີ່ປະເທດອິນເດຍ ຕໍ່ໄປຍັງອິນໂດເນເຊຍ ເກົາຫລີໃຕ້ແລະຍີ່ປຸ່ນ ທ່ານຈະພະຍາຍາມຊຸກຍູ້ໃຫ້ ສາຍພົວພັນດ້ານເສດຖະກິດແລະຄວາມປອດໄພຂອງສະຫະລັດກັບແຕ່ ລະປະເທດເຫລົ່ານັ້ນ ໃຫ້ກ້າວໜ້າຕໍ່ໄປ ແລະພ້ອມດຽວກັນ ກໍຈະສົ່ງສານໃຫ້ຮູ້ວ່າ ສະຫະລັດມີຄວາມຕັ້ງໃຈທີ່ຈະເຂົ້າໄປພົວພັນຢ່າງເຕັມສ່ວນໃນເອເຊຍ ໃນດ້ານເສດ ຖະກິດ ແລະຄວາມປອດໄພນັ້ນ ປະທານາທິບໍດີບາຣັກ ໂອບາມາ ໄດ້ຈັດງານລ້ຽງອາຫານ ຄໍ່າຕ້ອນຮັບທ່ານ ມັນໂມຫັນ ສິງ ນາຍົກລັດຖະມຸນຕີອິນ ເດຍຢ່າງເປັນທາງການໃນປີແລ້ວນີ້ ທີ່ທໍານຽບຂາວ ຊຶ່ງເປັນ ເທື່ອທໍາອິດຂອງທ່ານໃນຖານະປະທານາທິບໍດີ ແລະທ່ານ ສິງ ກໍມີແຜນການທີ່ຈະຕອບສະໜອງຢູ່ທີ່ກຸງນີວເດລີ ໃນ ລະຫວ່າງການຢ້ຽມຢາມທີ່ຈະມາເຖິງນີ້ຂອງທ່ານ ໂອບາມາ ນັ້ນ ການສໍາຫລວດຫາງສຽງປະຊາຊົນສະແດງໃຫ້ເຫັນ ວ່າ ທ່ານໂອບາມາ ໄດ້ຮັບຄວາມນິຍົມຊົມຊອບຢ່າງສູງຢູ່ ໃນອິນເດຍ ຊຶ່ງເປັນປະເທດປະຊາທິປະໄຕໃຫຍ່ທີ່ສຸດຂອງ ໂລກນັ້ນ ນອກນັ້ນ ອິນເດຍຍັງເປັນອໍານາດດ້ານເສດຖະກິດ ແລະຍຸດ ທະສາດ ທີ່ກໍາລັງເຕີບໃຫຍ່ຂຶ້ນນັບມື້ເຊ່ນກັນ ໂດຍມີຊົນຊັ້ນ ກາງທີ່ຂະຫຍາຍໃຫຍ່ຂຶ້ນເລື້ອຍໆ ທີ່ໂດຍສ່ວນໃຫຍ່ແລ້ວ ແມ່ນໄດ້ລອດຈາກຜົນກະທົບຂອງສະພາວະເສດຖະກິດຕົກ ຕໍ່າຂອງໂລກນັ້ນ ທ່ານ Ron Sommers ຈາກສະພາທຸລະກິດສະຫະລັດ-ອິນເດຍ ກ່າວ ວ່າ ການຢ້ຽມຢາມຂອງປະທານາທິບໍດີ ໂອບາມາ ສາມາດນໍາຜົນປະໂຫຍດທາງດ້ານເສດ ຖະກິດທີ່ສໍາຄັນ ມາໃຫ້ທັງສອງປະເທດໄດ້ ຊຶ່ງທ່ານ Sommers ຊີ້ແຈງຕື່ມວ່າ: " ສາຍພົວພັນດ້ານເສດຖະກິດທີ່ເລິກເຊິ່ງຂຶ້ນ ລະຫວ່າງສະຫະລັດແລະອິນເດຍ ແມ່ນມີຂຶ້ນໃນ ເວລາທີ່ອິນເດຍກໍາລັງຊອກຫາຄູ່ຮ່ວມມືໃນແຫ່ງອື່ນໆ ອັນເປັນພາກສ່ວນນຶ່ງຂອງນະໂຍບາຍ “Look East” ຫລື “ມອງໄປຍັງໂລກຕາເວັນອອກ” ຂອງອິນເດຍ ທີ່ໄດ້ນໍາພານາຍົກລັດ ຖະມຸນຕີ ສິງ ໄປຢ້ຽມຢາມຍີ່ປຸ່ນ ຫວຽດນາມແລະມາເລເຊຍ ໃນລະຫວ່າງໄວໆມານີ້ ທ່ານ Walter Andersen ນັກຊ່ຽວຊານ ດ້ານເອເຊຍໃຕ້ ທີ່ສະຖາບັນສຶກສາລະຫວ່າງ ຊາດຂອງມະຫາວິທະຍາໄລ Johns Hopkins ກ່າວວ່າ: ນະຄອນມອມໄບ ສູນກາງການຄ້າທີ່ອຶກກະທຶກຄຶກໂຄມ ເຕັມໄປດ້ວຍຊີວິດຊີວາຂອງອິນ ເດຍ ຈະເປັນບ່ອນຢຸດແວ່ແຫ່ງທໍາອິດຂອງປະທານາທິບໍດີສະຫະລັດ ໃນຂະນະຢ້ຽມຢາມ ຢູ່ທີ່ນັ້ນ ທ່ານໂອບາມາ ຈະທໍາການພົບປະກັບບັນດາຜູ້ບໍລິຫານທຸລະກິດອາເມຣິກັນແລະ ອິນເດຍ ຈະໄປຮ່ວມໃນພິທີໃຫ້ກຽດແກ່ພວກທີ່ໄດ້ຮັບເຄາະຈາກການໂຈມຕີຂອງພວກກໍ່ ການຮ້າຍໃນປີ 2008 ແລະທໍາການໂອ້ລົມສົນທະນາ ກັບປະຊາຊົນທີ່ມະຫາວິທະຍາໄລ ທ້ອງຖິ່ນແຫ່ງນຶ່ງ ແລະທ່ານຈະໄປພັກຢູ່ທີ່ໂຮງແຮມ The Taj Hotel ຊຶ່ງເປັນນຶ່ງໃນບັນ ດາເປົ້າໝາຍຂອງການໂຈມຕີ ຂອງພວກກໍ່ການຮ້າຍ ໃນປີ 2008 ນັ້ນ ທີ່ກຸງນີວເດລີ ທ່ານໂອບາມາ ມີກໍານົດຈະກ່າວຄໍາປາໄສຕໍ່ສະພາແຫ່ງຊາດຂອງອິນເດຍ ຊຶ່ງຄາດກັນວ່າ ທ່ານຈະເອີ່ຍເຖິງຄວາມຈໍາເປັນໃນການບັນລຸການຈັດຕັ້ງປະຕິບັດໃນຂັ້ນ ສຸດທ້າຍ ສົນທິສັນຍາວ່າດ້ວຍນີວເຄລຍທາງພົນລະເຮືອນ ລະຫວ່າງສະຫະລັດກັບອິນ ເດຍນັ້ນ ບັນດາເຈົ້າໜ້າທີ່ປະຈໍາທໍານຽບຂາວ ກ່າວວ່າ ການຢ້ຽມຢາມອິນໂດເນເຊຍ ຂອງທ່ານໂອບາມາ ທີ່ໄດ້ເລື່ອນມາ 2 ເທື່ອແລ້ວໃນປີນີ້ ຈະເນັ້ນເຖິງຄວາມສໍາຄັນຂອງ ປະເທດໝູ່ເກາະແຫ່ງນີ້ ໃນຖານະເປັນປະເທດທີ່ມີປະຊາກອນຊາວມຸສລິມຫລາຍທີ່ສຸດ ໃນໂລກ ແລະຄວາມສໍາເລັດຂອງອິນໂດເນເຊຍ ໃນຖານະປະເທດປະຊາທິປະໄຕນັ້ນ ຢູ່ນະຄອນຫລວງ Jakarta ນັ້ນ ທ່ານໂອບາມາ ມີແຜນການຈະ ໄປຢ້ຽມຢາມໂບດ Istiqlal ຊຶ່ງ ເປັນໂບດໃຫຍ່ທີ່ສຸດໃນອິນໂດເນ ເຊຍ ແຕ່ເນື່ອງຈາກບໍ່ມີເວລາ ພຽງພໍ ທ່ານຈະບໍ່ໄປຢ້ຽມຢາມ ໂຮງຮຽນປະຖົມ ທີ່ທ່ານເຄີຍໄດ້ ຮຽນ ຢູ່ໃນອິນໂດເນເຊຍເວລາ ຍັງເປັນເດັກນ້ອຍນັ້ນ ເຖິງແມ່ນ ວ່າ ມັນມີຄວາມໝາຍສໍາຄັນສໍາ ລັບສ່ວນໂຕຂອງທ່ານກໍຕາມ ບ່ອນຢ້ຽມຢາມແຫ່ງຕໍ່ໄປ ແມ່ນນະຄອນຫລວງກຸງໂຊລ ຂອງເກົາຫລີໃຕ້ ບ່ອນທີ່ກໍາລັງມີ ການກະກຽມຫ້າງຫາ ສໍາລັບກອງປະຊຸມສຸດຍອດຂອງກຸ່ມ 20 ເສດຖະກິດທີ່ສໍາຄັນຂອງ ໂລກ ຫລື G20 ຊຶ່ງເປັນເທື່ອທໍາອິດທີ່ຈັດຂຶ້ນໃນເອເຊຍ ຫລັງຈາກນັ້ນ ທ່ານໂອບາມາ ຈະມຸ້ງໜ້າໄປ ຍັງເມືອງ ໂຢໂກຮາມາ ຍີ່ປຸ່ນ ເພື່ອເຂົ້າຮ່ວມ ກອງປະຊຸມສຸດຍອດຂອງກຸ່ມ APEC ຫລື ສະພາຮ່ວມມືເສດຖະກິດ ເອເຊຍ- ປາຊີຟິກ ໃນລະຫວ່າງຢູ່ທີ່ກຸງໂຊນນັ້ນ ທ່ານໂອບາມາ ຈະທໍາການພົບປະຫາລືເປັນຄັ້ງທີ 7 ກັບ ທ່ານຫູຈິນ ເຖົາ ປະທານປະເທດຈີນ ແລະ ພົບປະກັບພວກທະຫານສະຫະລັດ ເພື່ອ ສະຫລອງວັນຂີດໝາຍຄົບຮອບປີທີ 60 ແຫ່ງການລິເລີ້ມສົງຄາມເກົາຫລີນັ້ນ ທ່ານ Nicholas Burns ອະດີດຮອງລັດຖະ ມຸນຕີການຕ່າງປະເທດສະຫະລັດ ຮັບຜິດ ຊອບຝ່າຍກິດຈະການການເມືອງ ມີຄວາມ ເຫັນວ່າ ສະຫະລັດຕ້ອງຜູກສາຍພົວພັນກັບ ຈີນ ແບບດຽວກັນກັບສາຍພົວພັນກັບອິນເດຍແລະປະເທດອື່ນໆໃນເອເຊຍ ເພື່ອຮັບປະກັນ ໃຫ້ການໂຜ່ໂຕຂຶ້ນມາມີອິດທິພົນຫລາຍຂຶ້ນນັບມື້ຂອງຈີນ ດໍາເນີນໄປຢ່າງສັນຕິຊຶ່ງທ່ານ Nicholas Burns ກ່າວດັ່ງນີ້: ປະທານາທິບໍດີ ໂອບາມາ ຈະເດີນທາງກັບຄືນມາ ໃນວັນທີ 14 ເດືອນນີ້ ສູ່ນະຄອນຫລວງ ວໍຊິງຕັນ ທີ່ຈະມີການປ່ຽນແປງຢ່າງຫລວງຫລາຍ ຍ້ອນຜົນການເລືອກຕັ້ງລັດຖະສະພາ ໃນ ກາງສະໄໝການດໍາລົງຕໍ່ແໜ່ງຂອງປະທານາທິບໍດີນັ້ນ